Kommissionens forordning (EF) nr. 1627/2000
af 24. juli 2000
om ændring af forordning (EF) nr. 1661/1999 om gennemførelsesbestemmelser til Rådets forordning (EØF) nr. 737/90 om betingelser for indførsel af landbrugsprodukter med oprindelse i tredjelande som følge af ulykken på kernekraftværket i Tjernobyl
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 737/90 af 22. marts 1990 om betingelser for indførsel af landbrugsprodukter med oprindelse i tredjelande som følge af ulykken på kernekraftværket i Tjernobyl(1), senest ændret ved forordning (EF) nr. 616/2000(2), særlig artikel 6, og
ud fra følgende betragtninger:
(1) I henhold til artikel 1, stk. 3, litra b), i Kommissionens forordning (EF) nr. 1661/1999(3) må de produkter, der er anført i bilag I til forordningen, kun angives til fri omsætning i modtagerlandet på et begrænset antal toldsteder.
(2) Bilag III til forordning (EF) nr. 1661/1999 indeholder en fortegnelse over toldsteder, hvor de i bilag I anførte produkter kan angives til fri omsætning i Det Europæiske Fællesskab.
(3) Efter foranledning fra de kompetente myndigheder i Frankrig er det relevant at tilføje en række toldsteder inden for Frankrigs territorium til denne liste.
(4) Foranstaltningerne i denne forordning er i overensstemmelse med udtalelsen fra det udvalg, som er nævnt i artikel 7 i forordning (EØF) nr. 737/90 -
UDSTEDT FØLGENDE FORORDNING:
Artikel 1
Bilag III til forordning (EF) nr. 1661/1999 erstattes af bilaget til nærværende forordning.
Artikel 2
Denne forordning træder i kraft den tredje dag efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 24. juli 2000.